ଭୁବନେଶ୍ୱର, ସେପ୍ଟେମ୍ବର ୨୦ (ଲୋକାଲ ୱାୟାର): ରାଜ୍ୟର ବିଭିନ୍ନ ସ୍ମାରକ ଦୋକାନରେ ଯାଜପୁରର ଆଦିବାସୀ ମହିଳାଙ୍କ ଦ୍ୱାରା ତିଆରି ଆଦିବାସୀ ଚିତ୍ରକଳା ପ୍ରଦର୍ଶିତ ହେଉଥିବା ସମ୍ପର୍କରେ ଖୁବ କମ ଲୋକ ଜାଣନ୍ତି ।
ନିକଟରେ ଏହି ମହିଳାମାନଙ୍କ ଦ୍ୱାରା ପ୍ରସ୍ତୁତ ପ୍ରାୟ ୩ ଶହ ଚିତ୍ରକଳା ସରକାରଙ୍କ ଦ୍ୱାରା ପରିଚାଳିତ ଟ୍ରାଇବାଲ ୱାର୍ଲଡରେ ପ୍ରଦର୍ଶିତ ହୋଇଥିଲା ।
ସଉରା ଓ ଗଣ୍ଡ କଳା ଉପରେ ଆଧାରିତ କଳାକୃତିଗୁଡ଼ିକୁ ଟ୍ରାଇବାଲ ଡେଭଲପମେଣ୍ଟ କୋ-ଅପରେଟିଭ କର୍ପୋରେସନ ଅଫ୍ ଓଡ଼ିଶା ଲିମିଟେଡଙ୍କୁ ହସ୍ତାନ୍ତର କରାଯାଇଥିଲା ।
ଏହି ମହିଳା ଶିଳ୍ପୀମାନେ ଟାଟା ଷ୍ଟିଲ୍, କଳିଙ୍ଗନଗର କାରଖାନା ଯୋଗୁ ବିସ୍ଥାପିତ ପରିବାରକୁ ନେଇ ଗଠିତ ସମବାୟ ସଂସ୍ଥା 'ନବଜୀବନ'ର ସଦସ୍ୟ ।
ବିସ୍ଥାପିତ ପରିବାରକୁ ନିରନ୍ତର ଜୀବନଜୀବିକା ଯୋଗାଇବା ଉଦ୍ଦେଶ୍ୟରେ କମ୍ପାନୀ ବିଭିନ୍ନ ଯୋଜନା ପ୍ରସ୍ତୁତ କରି ରୋଜଗାର ସୃଷ୍ଟିର ବିଭିନ୍ନ ପନ୍ଥା ବାହାର କରିଛି ।
ଅଧିକାଂଶ ପରିବାର ତ୍ରିଜଙ୍ଗା, ସାନସାଇଲୋ ଓ ଗୋବରଘାଟି ପୁନର୍ବାସ କଲୋନୀର ବାସିନ୍ଦା ହୋଇଥିବା ବେଳେ ସେମାନେ ମୁଣ୍ଡା ସମ୍ପ୍ରଦାୟର ।
ତାଲିମ ଓ ଚୁକ୍ତିଭତ୍ତିକ କର୍ମସଂସ୍ଥାନ ମାଧ୍ୟମରେ ସେମାନଙ୍କ କୌଶଳ ବିକାଶ ପାଇଁ ଉଦ୍ୟମ ହେଉଛି ।
ପୂର୍ବରୁ ପଶୁପାଳନ ଓ ଚାଷ କାମ କିମ୍ବା କୌଣସି ରୋଜଗାରର ସୂତ୍ର ନଥାଇ ସାଧାରଣ ଗୃହିଣୀ ଥିବା ମହିଳା ଗୋଷ୍ଠୀଙ୍କୁ ଗୁରୁତ୍ୱ ଦିଆଯାଉଛି ।
ପରିବାରର ମହିଳା ସଦସ୍ୟଙ୍କୁ ଜୀବିକା ଯୋଗାଇବା ଉଦ୍ଦେଶ୍ୟରେ ୨୦୦୬ରେ ନବଜୀବନ ସମବାୟ ଗଡ଼ି ଉଠିଥିଲା । ସାମଗ୍ରିକ ଓ ନିରନ୍ତର ରୋଜଗାର ସୃଷ୍ଟି ଏହି ସମବାୟର ଉଦ୍ଦେଶ୍ୟ ।
ଏଯାବତ ଅନେକ ପ୍ରକାର ଜୀବିକା କାର୍ଯ୍ୟକ୍ରମ ଆରମ୍ଭ ହୋଇଥିବା ବେଳେ କଳା ଓ ହସ୍ତଶିଳ୍ପ ବେଶ ସଫଳ ହୋଇଛି ।
ଏବେ କେବଳ ଆଦିବାସୀ ଚିତ୍ରକଳା ନୁହେଁ ପୋଷାକ (ହସ୍ତ ଚିତ୍ରିତ ଟି ଶାର୍ଟ), ହସ୍ତ ଚିତ୍ରିତ ଷ୍ଟୋଲ, ଦୁପଟ୍ଟା, ଶାଢ଼ୀ ଓ ବିବିଧ ବ୍ୟବହାର ଯୋଗ୍ୟ ସାମଗ୍ରୀ ଯେପରିକି ଫାଇଲ, ଫୋଲ୍ଡର, ଫୁଲଦାନୀ, ପେନଷ୍ଟାଣ୍ଡ, ଲାମିନେଟେଡ ଝୋଟ ବ୍ୟାଗ, ମୋବାଇଲ କଭର ଓ ୱାଲ ହ୍ୟାଙ୍ଗିଙ୍ଗ୍ ମଧ୍ୟ ପ୍ରସ୍ତୁତ ହେଉଛି ଏହା ବ୍ୟତୀତ ଫ୍ୟାବଇଣ୍ଡିଆ ଓ ଟ୍ରାଇବସ୍ ଇଣ୍ଡିଆ ଭଳି ଜଣାଶୁଣା ବ୍ରାଣ୍ଡ ସମବାୟ ମାଧ୍ୟମରେ ଉତ୍ପାଦ ପ୍ରସ୍ତୁତ କରୁଛନ୍ତି ।
ମହିଳା ଶିଳ୍ପୀମାନେ ସମବାୟ ମାଧ୍ୟମରେ ଏବେ ପେସାଦାର ପାଲଟି ଦେଶର ଅଗ୍ରଣୀ ସଂସ୍ଥା ସହ ବ୍ୟାବସାୟିକ କାରବାର କରି ପାରୁଛନ୍ତି । ସମବାୟର ଚିତ୍ରକଳା ୟୁନିଟରେ ଏବେ ପ୍ରାୟ ୩୦ ଜଣ ମହିଳା କାର୍ଯ୍ୟରତ । ସେମାନେ ମାସକୁ ୩ରୁ ୫ ହଜାର ଟଙ୍କା ରୋଜଗାର କରି ସେମାନଙ୍କ ପରିବାରର ରୋଜଗାରକୁ ବଢ଼ାଇଛନ୍ତି ।
ସୁକାନ୍ତି ଜେନା ଶିଳ୍ପୀ ଭାବେ ନବଜୀବନରେ ଦୁଇ ବର୍ଷ ହେଲା କାମ କରୁଛନ୍ତି । ମୁଁ ପରିବାର ଚଳାଇବା ସହ ଆର୍ଥିକ ସ୍ୱାଧୀନତା ମଧ୍ୟ ଚାହେଁ ।
ପିଲାବେଳୁ ମୋର ଚିତ୍ରକଳା ପ୍ରତି ଦୁର୍ବଳତା ଥିଲା । ହେଲେ ଏହାକୁ ପେସା କରିିବି ବୋଲି ମୋର ବିଶ୍ୱାସ ନଥିଲା । ଏଠାକୁ ଆସିବା ପରେ ମୁଁ ଅନେକ କିଛି ଶିଖିଛି ବୋଲି ସେ କହିଛନ୍ତି ।
ଝାଡ଼ଖଣ୍ଡର ରେଣୁକା ବଦ୍ରା ଏଠାରେ ବାହା ହୋଇଛନ୍ତି । ସେ ଅକସ୍ମାତ ନବଜୀବନ ସହ ଜଡ଼ିତ ହୋଇ ପଡ଼ିଥିଲେ । ଏଠାରେ କାମ କରୁଥିବା ପଡ଼ୋଶୀଙ୍କ ସହ ୟୁନିଟ ଦେଖିବାକୁ ଆସିଥିଲି ।
କାମ ମୋତେ ଭଲ ଲାଗିଲା ଓ ମୁଁ ସାଙ୍ଗେ ସାଙ୍ଗେ କାମରେ ଯୋଗ ଦେଲି । କଳା ଶିଖିବାକୁ ମୋତେ ମାସେ ସମୟ ଲାଗିଲା ଓ ମୁଁ ଏହାକୁ ବେଶ ଉପଭୋଗ କରୁଛି ବୋଲି ସେ କହିଛନ୍ତି ।
ଦୁଇ ମାସର ପିଲାକୁ ଧରି କେନ୍ଦ୍ରକୁ ଆସିଥିବା ଜେମାମଣି ମୁଣ୍ଡା କହିଛନ୍ତି ଏହା ଖୁବ କଷ୍ଟକର କାମ । ପିଲା ଖାଇ ଶୋଇପଡ଼ିବା ପରେ ମୁଁ କାମ ସାରିଦିଏ । ଘରେ ପିଲାର ଯତ୍ନ ନେବାକୁ କେହି ନାହାନ୍ତି ।
ଗୋଷ୍ଠୀର ଅନ୍ୟ ସଦସ୍ୟମାନେ କାମ ଓ ପିଲା ସମ୍ଭାଳିବାରେ ମୋତେ ବେଶ ସାହାଯ୍ୟ କରନ୍ତି ବୋଲି ସେ କହିଛନ୍ତି ।
ଚିତ୍ର ଓ ହସ୍ତଶିଳ୍ପ ୟୁନିଟ ବ୍ୟତୀତ ସମବାୟ ସଂସ୍ଥାର ଷ୍ଟିଚିଂ, ପୋଷାକ ତିଆରି ଓ ନୁଡୁଲ ତିଆରି ୟୁନିଟ ମଧ୍ୟ ରହିଛି । ବିଭିନ୍ନ ୟୁନିଟରେ ପ୍ରାୟ ୧ ଶହ ମହିଳା କାମ କରୁଛନ୍ତି ।
ଭବିଷ୍ୟତରେ ଆମେ ନିଜ ଉତ୍ପାଦ ଦେଶର ବିଭିନ୍ନ ସ୍ଥାନରେ ବିକ୍ରି ପାଇଁ ଉଦ୍ୟମ କରିବୁ । ଯାହାଦ୍ୱାରା ମହିଳାମାନେ ଅଧିକ ରୋଜଗାର କରିପାରିବେ ।
ଆମେ ବିଶେଷଜ୍ଞମାନଙ୍କୁ ଆମନ୍ତ୍ରଣ କରି ସମବାୟ ସଦସ୍ୟଙ୍କ କୌଶଳ ବୃଦ୍ଧି ପାଇଁ ୱାର୍କସପ ଆୟୋଜନ କରିବାକୁ ଯୋଜନା ରଖିଛୁ ବୋଲି ସମବାୟର ସଭାପତି କୌଶଲ୍ୟା ପାତ୍ର କହିଛନ୍ତି ।
ଏବେ ସମବାୟ ବାର୍ଷିକ କାରବାର ୩୫ ଲକ୍ଷ ଟଙ୍କାରେ ପହଞ୍ଚିପାରିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
